**คำถวายราชสดุดี ถวายพระพรชัยมงคล และถวายสัตย์ปฏิญาณ**

**เฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร**

**เนื่องในโอกาสวันเฉลิมพระชนมพรรษา ๖๖ พรรษา ๒๘ กรกฎาคม ๒๕๖๑**

**โดยรักษาการแทนอธิการบดีมหาวิทยาลัยมหิดล**

**วันจันทร์ ที่ ๒๓ กรกฎาคม ๒๕๖๑**

**ณ ห้องโถงสำนักงานอธิการบดี มหาวิทยาลัยมหิดล ศาลายา**

**----------------------**

**ขอเดชะ ฝ่าละอองธุลีพระบาทปกเกล้าปกกระหม่อม**

ข้าพระพุทธเจ้า ศาสตราจารย์นายแพทย์ บรรจง มไหสวริยะ/รักษาการแทน

อธิการบดีมหาวิทยาลัยมหิดล/พร้อมด้วยคณะผู้บริหาร คณาจารย์ และบุคลากร มหาวิทยาลัยมหิดล/ที่ได้มาชุมนุมพร้อมกัน ณ มณฑลพิธีแห่งนี้/เพื่อถวายราชสดุดีเฉลิมพระเกียรติ/และถวายสัตย์ปฏิญาณ เพื่อเป็นพนักงานที่ดีและพลังของแผ่นดิน/เนื่องในโอกาสวันเฉลิมพระชนมพรรษาของใต้ฝ่าละอองธุลีพระบาท/อันเป็นวาระสำคัญยิ่งของปวงชนชาวไทยทั้งชาติ

 วันที่ ๒๘ กรกฎาคมของทุกปี/เป็นวันสำคัญยิ่งของปวงข้าพระพุทธเจ้า ทั้งหลาย/ที่จักได้แสดงความจงรักภักดี/และเทิดพระเกียรติคุณใต้ฝ่าละอองธุลีพระบาท/ซึ่งเป็นมิ่งขวัญของปวงชนชาวไทย/พระราชกรณียกิจนานัปการ/

ที่ทรงพระราชวิริยะอุตสาหะบำเพ็ญ/โดยมิทรงย่อท้อ/ล้วนเป็นไปเพื่อบรรเทาทุกข์/และพระราชทานความร่มเย็นเป็นสุข/แก่อาณาประชาราษฎร์ และบ้านเมืองเสมอมา/พระมหากรุณาธิคุณ และพระเมตตาคุณ/ที่ทรงปฏิบัติล้วนจารึกอยู่ในหัวใจ/ของปวงข้าพระพุทธเจ้า/และพสกนิกรตลอดไป

-๒-

ณ ศุภวาระวันมหามงคลเฉลิมพระชนมพรรษา/วันที่ ๒๘ กรกฎาคม ๒๕๖๑ นี้/ ข้าพระพุทธเจ้า พร้อมด้วยคณะผู้บริหาร คณาจารย์ และบุคลากร มหาวิทยาลัยมหิดล/ ขอพระราชทานพระราชวโรกาส/แสดงความจงรักภักดี/น้อมอัญเชิญคุณพระศรีรัตนตรัย/และสิ่งศักดิ์สิทธิ์ทั้งหลายในสากลโลก/ตลอดจนพระบรมเดชานุภาพ แห่งพระสยามเทวาธิราช/และสมเด็จพระบูรพมหากษัตริยาธิราชเจ้าทุกพระองค์/โปรดอภิบาลรักษาใต้ฝ่าละอองธุลีพระบาท/ให้ทรงพระเจริญ ทรงมีพระชนมายุยิ่งยืนนาน/เพียบพร้อมด้วยจตุรพิธพรชัยมงคล/หากมีพระราชประสงค์จำนงหมาย

สิ่งใด/ขอจงสัมฤทธิ์ สมพระราชหฤทัยปรารถนาทุกประการ/พระเกียรติคุณแผ่ไพศาล ทั้งทุกทิศานุทิศ/สถิตเป็นมิ่งขวัญร่มเกล้าของข้าพระพุทธเจ้า/และพสกนิกรชาวไทยทั้งปวง/ตลอดกาลนานเทอญ

(กล่าวตามประธานในพิธี) **ข้าพระพุทธเจ้า**

 **ศาสตราจารย์ นายแพทย์บรรจง มไหสวริยะ** (ชื่อผู้กล่าวคำถวายสัตย์)

ขอถวายสัตย์ปฏิญาณว่า

จะประพฤติปฏิบัติตนเป็นพนักงานที่ดี มีความซื่อสัตย์สุจริต

เจริญรอยตามเบื้องพระยุคลบาท มุ่งมั่นแน่วแน่แก้ไขปัญหาของประเทศชาติ

และประชาชน สร้างสรรค์คุณประโยชน์แก่แผ่นดิน

และดำเนินชีวิตโดยยึดมั่นในหลักธรรมคำสอนแห่งศาสนา

ตามแนวทางในพระราโชวาทตลอดไป

(กล่าวตามประธานในพิธี)  **ด้วยเกล้าด้วยกระหม่อม**

------------------------------------------------------

งานเลขานุการกิจฯ (หน่วยการประชุมและพิธีการ) กองบริหารงานทั่วไป

๒๓ กรกฎาคม ๒๕๖๑